Skal det være noe mer før vi stenger

«Skal det være noe mer før vi stenger» er en norsk sang som ble skrevet av Øystein Sunde og utgitt august 1989 på albumet Kjekt å ha. Samme år ble sangen utgitt som B-side til singlen Gammalosten. Den ble også med på samlealbumet Sundes verden – 52 av de aller beste i 2006.
«Skal det være noe mer før vi stenger» går i rask polka takt og foruten Sundes vokalvers (og refrenger), består den av tre instrumentalvers. Først ut en fele-solo (spilt av enten Mark O'Connor eller Einar Mjølsnes); deretter dobro (Jerry Douglas), mens Sunde selv spiller siste solo på akustisk nylonstrenger gitar.Teksten sparker  humoristisk til overdreven pengeforbruk, og da spesielt til hvor mye som budsjetteres til Norsk idrett og innendørshaller kontra hva som står igjen på budsjettet til Norges helsevesen med helsekøer som følge.


== Musikere og instrumenter ==
Øystein Sunde: vokal, akustisk gitar (nylonstrenger)
Ray Flacke: elektrisk gitar
Bruce Bouton: steel gitar
Jerry Douglas: dobro
Bela Fleck: banjo
Mark O'Connor: fele, mandolin
Einar Mjølsnes: hardingfele
Roy Husky Jr.: bass
Kenny Malone: trommer


== «Skal det være noe mer før vi stenger» på NRK/TV2/CD ==
Hilsen Halvdan – (sendt 24. februar 1990). Musikerne: Sunde (vokal/nylonstrenger gitar), Henning Gravrok (saksofon), Rune Mathisen (trommer), Børge Pettersen Øverleir (gitar), Geir Sørensen (bass) og Einar Thorbjørnsen (synth). Et utdrag ble vist 26. desember 2010 i programmet Øystein Sunde – med god avstand til bilen bak.
Kanon! – CD album utgitt 12. april 2010 av Gitarkameratene. Opptaket er fra 17. oktober 1990 i Grieghallen. Musikere: Sunde (vokal/akustisk gitar, nylonstrenger), Jan Eggum (akustisk bass/kor), Halvdan Sivertsen (akustisk gitar/kor) og Lillebjørn Nilsen (banjo/kor).
EØS – Ekvilibristen Øystein Sunde – (sendt 4. januar 1992). Musikere: Sunde: (vokal/akustisk gitar, nylonstrenger), Holly O'dell (fele), Einar Hagerup (trommer/kor), Johnny Sareussen (bass/kor) og Åge Westgårdsrønningen (gitar/kor). Programleder Yngvar Numme snakket over andre verset; såkalt voice-over.
Gitarkameratene på scenen (1:2) – (sendt 17. desember 1994). Samme musikere som på albumet Kanon!. Sunde sang feil i andre refreng, noe Sivertsen fleipet med.
Tett på – (sendt 12. mai 1995). Musikere: Sunde: (akustisk gitar, nylonstrenger), Einar Hagerup (trommer/kor), Johnny Sareussen (bass/kor), Åge Westgårdsrønningen (gitar/kor) og Finn Fosmo (vokal). Fosmo hadde tatt på seg oppgaven med å synge raskere enn Sunde.
Ja takk, begge deler – (sendt 6. januar 2001). Siste del av medley: «Venner»/«Kjekt å ha»/«Ti tusen tommeltotta»/«Skal det være noe før vi stenger». Musikere: Sunde (vokal/akustisk gitar, nylonstrenger), Halvdan Sivertsen (akustisk gitar, stålstrenger/kor), Stein Bull-Hansen (sologitar),  Olaf Kamfjord (kontrabass) og Trond Augland (trommer).
God morgen Norge (TV2) – (sendt 30. desember 2005). Musikerne: Sunde (vokal/akustisk gitar, nylonstrenger), Stein Bull-Hansen (mandolin), Terje Kinn (banjo), Knut Hem (dobro) og Olaf Kamfjord (kontrabass).
En gang gitarkamerat, alltid gitarkamerat – (sendt 9. april 2012; opptaket er fra 28. mai 2011 i Harstad kulturhus.) Også utgitt på DVD Historien om Gitarkameratene. Samme musikere som på albumet Kanon!. Sunde holdt nesten på å glemme siste vers.
Øystein Sunde: Meget i sløyd – (sendt 5. januar 2013). Opptaket ble gjort i NRK studio 2 den 9. mai 2012. Musikere: Sunde (vokal/akustisk gitar, nylonstrenger), Øystein Fosshagen (fele/kor), Terje Kinn (banjo/kor), Knut Hem (dobro) og Olaf Kamfjord (kontrabass/kor). Denne versjonen hadde med et ekstra vers og refreng. Dessuten spilte Fosshagen et lite utdrag av «Orange Blossom Special» før første vers ble påbegynt. «Orange Blossom Special» hadde for øvrig Sunde spilt inn til albumet Klå i november 1974.


== «Skal det være noe mer før vi stenger» i notebøker ==
Kjekkere å ha–2 (1992)
Du må'kke komme her og komme her (1997).
Sangbok (2010)


== Referanser ==